อายุ 27 คะ มีอาการปวดหน่วงๆที่ก้น รู้สึกเหมือนปวดท้องอึตลอดเวลา ไม่มีอาการปวดบิด ปวดแบบพอรำคาญเป็นมา 3 อาทิตย์แล้ว ขับถ่ายปกติ ไม่มีเลือด ไม่มีมูก แต่ใช้เวลาขับถ่ายนานกว่าปกติ และตดบ่อย ไปพบแพทย์แล้ว ไม่มีเนื้องอกหรือริดสีดวงที่ทวาร วินิจฉัยว่าน่าจะเป็นลำไส้อักเสบ แพทย์ให้ยา bioflor มาทาน 2 อาทิตย์ ยังไม่ดีขึ้น อยากทราบว่า สามารถเป็นโรคอื่นได้ไหมคะ หรือถ้าเป็นลำไส้อักเสบจริงต้องใช้เวลาเท่าไรโดยประมาณถึงจะหาย
สวัสดีค่ะ อาการปวดหน่วงๆที่ก้นเหมือนจะถ่ายตลอดเวลา อาจเกิดจาก การมีลำไส้อักเสบหรือติดเชื้อ การมีริดสีดวงทวารหนัก ลำไส้ตรงอักเสบ ฝีทวารหนัก แผลปริที่ทวารหนัก เป็นต้น ส่วนเรื่องเนื้องอกลำไส้ก็มีโอกาสเป็นไปได้เช่นกัน หากปวดเบ่งร่วมกับมีขับถ่ายเปลี่ยนแปลง ท้องผูกสลับท้องเสีย ขับถ่ายเป็นมูกเลือดร่วมด้วย แต่พบได้น้อยในคนอายุน้อยโดยหากเป็นลำไส้อักเสบที่เกิดจากการรับประทานอาหารที่ไม่สุกสะอาดจริงนั้น ในคนปกติมักจะค่อยๆดีขึ้นได้เองภายในประมาณ 1-2 สัปดาห์ ในระหว่างนี้ให้รับประทานอาหารอ่อนๆและสุกสะอาด รับประทานยาบรรเทาอาการเช่นยาแก้ปวด จิบน้ำเกลือแร่ได้หากมีถ่ายเหลวร่วมด้วยหากรับประทานยาที่แพทย์จ่ายมาแล้ว ไม่ดีขึ้น ควรกลับไปพบแพทย์เพื่อตรวจซ้ำ อาจจะต้องมีการตรวจภายในทวารหนัก หรือส่องกล้องทวารหนักหาสาเหตุของอาการปวดเบ่งต่อไป